Politiet: - Frisør angrepet av mann som klippet av henne håret

Deretter truet han henne med kniv og løp fra stedet.

26. mars 2016 21:01 Sist oppdatert 27. mars 2016

Det skriver Oslo politidistrikt på Twitter.

Kvinnen satt hos en frisør i Oslo sentrum da hun ble angrepet.

Antatt gjerningsmann er pågrepet

Gjerningsmannen var sammen med to menn til.

"Vi har kontroll på to av disse, samt funnet en kniv. Søket fortsetter", skriver politiet.

— Vi mener det er en tidligere kunde som ikke var fornøyd med resultatet. Han gikk tilbake til frisørsalongen og truet en av de ansatte med kniv før han klippet av henne håret, forteller operasjonsleder Tor Jøkling til Aftenposten.

Politiet jakter på tredje person

Flere politipatruljer ble dirigert til stedet. Ettersom det ble truet med kniv, ble polititjenestemennene bevæpnet, sier Jøkling.

Den antatte gjerningsmannen kom inn i frisørsalongen ved Legevakten sammen med to andre personer.

Politiet mener å ha kontroll på mannen som sto bak og en annen person. Politiet leter i området en tredje person.